किसानों को दिवाली बम्पर , हरियाणा सरकार ने गन्ने की फसल के बढ़ाये रेट
Channel: Arth Parkash TV
Date: 09/11/2020

#Sugarcane #Manoharlalkhattar #HaryanaCM 
किसानों की मांग को देखते हुए राज्य सरकार ने गन्ने के दामों में 10 रूपए प्रति क्विंटल की बढ़ौतरी की है। अब ये भाव 340 रूपए प्रति क्विंटल की जगह 350 रूपए प्रति क्विंटल होगा। इस बारे में जानकारी देते हुए मुख्यमंत्री मनोहर लाल ने बताया कि बाजार में चीनी के भाव पर्याप्त नहीं है फिर भी किसानों की मांग को देखते हुए गन्ने का भाव 10 रूपए प्रति क्विंटल बढ़ाया जाएगा। उन्होंने बताया कि ये भाव देश में गन्ने का सर्वाधिक भाव है। उन्होंने कहा कि  फसलों की बिजाई को देखते हुए किसानों की मांग पर पहले पांच जिलों में कृषि क्षेत्र की बिजली सप्लाई बढ़ाई गई थी अब पलवल और सिरसा जिले में अब 8 के बजाय 10 घंटे बिजली उपलब्ध करवाई जायेगी। मेडिकल कॉलेजों की फीस बढ़ौतरी पर बोलते हुए मुख्यमंत्री ने कहा कि ये गलत प्रचार किया जा रहा है कि मेडिकल कोर्स की फीस में कई गुना बढ़ौतरी की गई है असलियत में एम् बी बी एस कोर्स की फीस 60 हज़ार रूपए से बढाकर 80 हज़ार रूपए वार्षिक की गई है। इसमें एक बांड भरने की व्यवस्था ज़रूर की गई है जो की केवल सरकारी नौकरी नहीं करने वालों पर ही लागू होगा।  इस व्यवस्था से मेडिकल कोर्स करने वाले विद्यार्थियों के लिए सरकारी नौकरी का प्रावधान जो पहले नहीं था अब सुनिश्चित किया गया है।